Stulgys
Stulgys, sin. dubeltas (lot. Gallinago media, vok. Doppelschnepfe) – tilvikinių (Scolopacidae) šeimos paukštis, kuris pagal išvaizdą labai panašus į perkūno oželį, tik apatinė kūno dalis išmarginta daugiau. Kūnas iki 28 cm ilgio, svoris – 62-74 g. Krūtinės šonai ir pilvas su skersinėmis dėmelėmis, uodegos šonai balti. Snapas platus ir trumpas. Lietuvoje reta rūšis. Gyvena pelkėse. Lizdą suka ant žemės. Deda 4 pilkus ar gelsvus kiaušinius, išmargintus tamsiomis dėmėmis. Peri 22-24 dienas. Minta vabzdžių lervomis, kirmėlėmis. Rūšis įrašyta į Lietuvos raudonąją knygą.